**HOTĂRÂREA NR. 2**

**din 05 mai 2015**

Adunarea Generală Ordinară a Acţionarilor societăţii SEVERNAV S.A., aşa cum aceştia au fost înregistraţi în Registrul acţionarilor, la data de referinţă din 24.04.2015, ţinut de Depozitarul Central S.A. Bucureşti, care şi-a desfăşurat lucrările la a doua convocare, în data de 05.05.2015;

Cu cvorumul şi majoritatea necesare, consemnate în procesul-verbal din 05.05.2015, având în vedere convocatorul şi ordinea de zi pentru A.G.O.A. fiind publicate în Monitorul Oficial Partea a IV-a nr. 1721/01.04.2015, în cotidianul “Ziarul Datina” nr. 6365/01.04.2015 şi pe website-ul societăţii la adresa [www.severnav.ro](http://www.severnav.ro);

Constatând că:

- sunt indeplinite conditiile legale si statutare cu privire la convocarea adunării generale ordinare a actionarilor,

- sunt indeplinite conditiile legale si statutare referitoare la cvorumul de prezentă,

Având în vedere materialele prezentate în cadrul ordinii de zi, precum şi voturile, în cadrul unui cvorum de 60,44% din capitalul social, exprimate direct sau prin corespondenţă, (inclusiv prin vot electronic), în temeiul art. 111 din Legea nr. 31/1990,

**HOTĂRĂŞTE :**

**Art. 1.** Se aprobă situaţiile financiare la 31.12.2014 compuse din bilanţ, cont de profit şi pierdere şi anexele sale.

**Art. 2.** Se aprobă repartizarea profitului pe anul 2014 pentru acoperirea pierderilor din anii precedenţi.

**Art. 3.** Se aprobă Raportul Administratorilor pentru exerciţiul financiar 2014.

**Art. 4.** Se aprobă Raportul de audit financiar extern privind situaţiile financiare la 31.12.2014, întocmit de firma S.C. Audit Drobeta S.R.L.

**Art. 5.** Se aprobă descărcarea de gestiune a Consiliului de Administraţie pentru exerciţiul financiar 2014.

**Art. 6.** Se aprobă Bugetul de venituri şi cheltuieli cu anexele sale pentru exerciţiul financiar 2015.

**Art. 7.** Se aprobă prelungirea mandatului auditorului financiar extern - S.C. Audit Drobeta S.R.L., pe o perioada de inca 3 ani, respectiv anii financiari 2015-2017, cu o remuneratie anuala de 20.000 lei inclusiv T.V.A.

**Art. 8.** Se aprobă stabilirea datei de 22.05.2015 ca dată de înregistrare care serveşte la identificarea acţionarilor asupra cărora se răsfrâng efectele hotărârii AGA, în conformitate cu prevederile art.238 alin (1) din Legea 297/2004 privind piaţa de capital.

**Art. 9.** Se aprobă mandatarea Preşedintelui Consiliului de Administraţie – ing. Cucu Constantin Dinel să semneze hotărârea Adunării Generale Ordinare a Acţionarilor precum şi orice alte documente aferente adunării şi să efectueze toate procedurile şi formalităţile prevăzute de lege în scopul îndeplinirii hotărârilor adunării, inclusiv formalităţile de publicare şi înregistrare a hotărârilor adunării la Oficiul Registrului Comerţului şi la orice alte instituţii publice. Persoana mandatată de adunare va avea dreptul de a delega această împuternicire oricărei persoane pe care o consideră potrivită.

**Preşedintele Consiliului de Administraţie,**

**Ing. Cucu Constantin Dinel**